Къуекъо Налбый Си адыгабз
Нарт лъэпкъым уфэдэкъабзэу,
Укъэзгъотыжьыгъ, сиадыгабз,
Сыдэплъыешъ сашъхьагъы огу
къабзэр
Зигъэадыгабзэу нэфынабз.
Сыдэплъыешъ — тыжьынэу чъыгэу,
Пщэсыр сашъхьагъы
къыщэкІуашъэ,
Отэбэчэу, пчэнэ ищыгъэу
Адыгабзэр фэд чылэ пшъашъэм.
Пчэдыжьыпэмэ янэфы ткІопсымэ
КъарэкІо осэпсы лъапшъэу,
Адыгабзэ гущыІэр умыпсэмэ,
Тыдэ укъикІыгъ, о пшъашъэр?
ЗгъэшІагъи, згъэшІэщт илъэси
УакъырэкІо о жъогъо Іапшъэу,
Іэпэ закъокІэ огум унэрэси,
КъэбгъэгущыІэн о, пшъашъэр.
КъэгущыІэн фэмыщыІэу,
ГъэшІэн насыпыр ыгъотыгъэу:
Адыгабзэм урэгущыІэшъ,
Адыгабзэм псэ къыуитыгъэу
Тыдэ къикІыни, скъош, адыгабзэр,
Адыгэмэ къадэмыхъугъэмэ?!
къалэу мыекъуапэ
